Са Седмом крајишком бригадом прошао је борбе на Неретви у Санџаку и у Црној Гори. Током Пете непријатељске офанзиве бригада је водила тешке борбе од 30. маја до 6. јуна на Јавору Пивском, да би спречила продор јаких немачких снага ка Мартињу, куда се кретала главнина партизанских снага. Током ових борби, да би се ликвидирало једно јако непријатељско упориште, формирана је специјална група бомбаша, коју је предводио Џевер. После првог неуспелог јуриша, група је кренула у поновни јуриш у коме је он тешко рањен у обе ноге. Као непокретни рањеник пренет је у Централну партизански болницу. Погинуо је, јуна 1943. године, приликом покушаја пробоја Треће ударне дивизије која је обезбеђивала рањенике.